एही मांडवी नदी पर, अउरी ऊपर की ओर कर्नाटक के बेलगाम के लगे एगो अउरी झरना बाटे जेकरा के वज्रपोह चाहे वज्रपोहा कहल जाला। दूधसागर झरना एह तरीका से मांडवी नदी पर दुसरा झरना हवे। नदी पच्छिमी घाट के पहाड़ी से उतर के अरब सागर में गिरे ले। दूधसागर झरना कर्नाटक-गोवा के बाडर बनावे ला आ ई महावीर अभयारण्य आ मोल्लेम नेशनल पार्क के हिस्सा हवे। झरना के चारों ओर के इलाका में घन बन बाड़ें आ जीवबिबिधता बहुत बा। झरना आमतौर पर पातर धारा सभ के रूप में रहे ला हालाँकि, बरसात के सीजन में बरखा के पानी से ई बिसाल रूप ले लेला।